Balinca (Malishevë)

Balinca është një vendbanim në komunën e Malishevës, Kosovë. Pas vitit 1999, fshati është i njohur edhe me emrin Balaj. Në trevën e Llapushës, shtrihet 19 kilometra në veri të qendrës së Malishevës, afër rrugës magjistrale Prishtinë-Pejë. Është vend kodrinor me disa elemente fushore dhe është i përshtatshëm për zhvillimin e bujqësisë, blegtorisë dhe pemëtarisë.

 Historia 
Në dokumentet e shkruara, në defterin e Sanxhakut të Shkodrës të vitit 1485 është i regjistruar si vendbanim me emrin Balinc, i varur nga Peja. Edhe në vitin 1582 në defterin e Sanxhakut të Shkodrës është i regjistruar si Balinca. Gjithashtu përmendet në një hartë austriake të vitit 1689, me emrin Banice.

Gjatë dëbimit të shqiptarëve nga Sanxhaku i Nishit në vitet 1877/78, në këtë fshat janë vendosur 2 vëllazëri: Pasjaqët (të fisit Gash) dhe Zhinipotokët (të fisit Thaç) dhe kanë krijuar lagjen e muhaxhirëve.

Me emrin Balinc është e regjistruar në sallnamet e Vilajetit të Kosovës të viteve 1893, 1896 dhe 1900.

 Lagjet dhe mikrotoponimet 
Lagjet që e përbëjnë fshatin Balincë janë: Kelmendi, Karaçica, Muhaxhiri (Pasjaqa dhe Zhinipotoku), Isufaj, Bislimi, Zeneli dhe Sallahu.

Mikrotoponimet më karakteristike janë: Rreze, Lugu Kishës, Bregu Kishës, Bunari Balës, Samardani, Bunari i Lugut të Kishës, Kroni i Samardanit, Ara e Sokolit, Shkoza, Përroni Kishës, Darllota, Lugu Bunarit, Vorri i Partizanit, Llobure, Kulla e Begut. Disa nga këto toponime janë me karakter arkeologjik. Në pjesën jugore del kompleksi i arave, i quajtur Kodra Kishës, të cilat janë quajtur në bazë të objektit, rreth të cilit ndodheshin dikur, ndonëse sot nuk ka kishë aty. Në anën veriore dalin mikrotoponimet Kisha, Bregu i Kishës, i cili e ruan po ashtu kujtimin e ekzistimit të një kishe. Aty ka varre që nuk kanë mbishkrime, por popullata aty i konsideron varre katolike. Në lagjen e Sallahëve, në vendin Kungullar supozohet se ka pasur varreza të vjetra ose ndonjë lokalitet i moçëm.

 Demografia 
+Popullsia sipas viteveViti i regjistrimitNumri i popullsisëNumri i shtëpive1913253 -19181902419213352519483894019534244619614955119716725919819278719991262127

 Koha e Luftës së Kosovës 
Gjatë Luftës së fundit në Kosovë, forcat paramilitare dhe ushtarake serbe, në vitin 1998-99, në këtë fshat kanë djegur dhe kanë shkatërruar 70 shtëpi dhe i kanë demoluar të gjitha të tjerat. Si monument historik është djegur e ashtuquajtura Kulla e Zotnisë, e cila, siç flitet në popull ishte ndërtuar me gurë të kishës, si dhe janë djegur edhe disa biblioteka personale të intelektualëve të fshatit.

Në fshat janë vrarë 16 persona dhe janë zhdukur 9 persona. gjatë luftës, banorët e kanë lëshuar shpesh fshatin, ndërsa përfundimisht janë larguar më 27 korrik 1998, ku janë strehuar nëpër fshatrat e tjera, si në Negroc, Abri, Golluboc dhe pastaj janë dëbuar për në Shqipëri e në Maqedoni.

 Referime 

 Lidhje të jashtme 
vendndodhja 

Kategoria:Fshatra në Kosovë
Kategoria:Fshatra në komunën e Malishevës